wannaphong/clean_thaiwikipedia huggingface dataset:
# คณะทรัพยากรธรรมชาติและอุตสาหกรรมเกษตร มหาวิทยาลัยเกษตรศาสตร์
คณะทรัพยากรธรรมชาติและอุตสาหกรรมเกษตร มหาวิทยาลัยเกษตรศาสตร์  เป็นหน่วยงานระดับคณะตามประกาศสภามหาวิทยาลัยเกษตรศาสตร์ โดยไม่แบ่งส่วนราชการ ทำการสอนด้านทรัพยากรธรรมชาติ และด้านอุตสาหกรรมเกษตร

 ประวัติ 
เนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช ทรงครองสิริราชสมบัติ เป็นปีที่ 50 กอปรกับเพื่อเป็นการสนองนโยบายของรัฐบาลในการขยายโอกาสทางการศึกษาไปสู่ภูมิภาคของประเทศในช่วงแผนพัฒนาเศรษฐกิจและสังคมแห่งชาติ ฉบับที่ 7 (2535-3539) และฉบับที่ 8 (2540-2544) มหาวิทยาลัยเกษตรศาสตร์ ร่วมกับทบวงมหาวิทยาลัยและหน่วยงานภาครัฐบาลและเอกชน ภายในจังหวัดสกลนคร จัดทำโครงการจัดตั้ง “ มหาวิทยาลัยเกษตรศาสตร์ วิทยาเขตเฉลิมพระเกียรติจังหวัดสกลนคร ” ขึ้นเป็นวิทยาเขตสารสนเทศ 

ตามที่มหาวิทยาลัยเกษตรศาสตร์ได้ทำโครงการจัดตั้งวิทยาเขตเพื่อจัดการเรียนการสอนภาคตะวันออกเฉียงเหนือ โดยตั้งอยู่ที่สนามบินเก่า บ้านเชียงเครือ อยู่ห่างจากตัวจังหวัดประมาณ 19 กิโลเมตร ตามเส้นทางหมายเลข 22 (สกลนคร-นครพนม) บนเนื้อที่วิทยาเขต 4,000 ไร่ หนองหารน้อย 700 ไร่ เพื่อสนองนโยบายของรัฐบาล ในการกระจายโอกาสทางการศึกษาระดับอุดมศึกษาสู่ภูมิภาคของ ประเทศไทย และพัฒนาให้จังหวัดสกลนครเป็นศูนย์กลางด้าน การศึกษาของภูมิภาคตะวันออก เฉียงเหนือตอนบน โดยจัดให้มีคณะวิชาจัดการเรียนการสอนด้านอุตสาหกรรมการเกษตร และธรรมชาติสิ่งแวดล้อม อีกทั้งให้เป็นแหล่งศึกษา ค้นคว้าวิจัย การรวบรวมข้อมูลในการบริการวิชาการด้านเกษตร การอนุรักษ์ทรัพยากรธรรมชาติ และการท่องเที่ยวอย่างยั่งยืนในภูมิภาคอีสานตอนบน เพื่อพัฒนาให้ภูมิภาคแห่งนี้เป็นศูนย์กลางการพัฒนาการเกษตรครบวงจรที่ก้าวหน้า อุตสาหกรรมเกษตร และการอนุรักษ์สิ่งแวดล้อมของภูมิภาคอินโดจีน

คณะทรัพยากรธรรมชาติและอุตสาหกรรมเกษตรรับนิสิตและเปิดเรียน ณ วิทยาเขตเฉลิมพระเกียรติ จังหวัดสกลนคร เป็นครั้งแรก ในภาคต้น ของปีการศึกษา 2543-44 (KU60)

การจัดตั้งคณะทรัพยากรธรรมชาติและอุตสาหกรรมเกษตร เป็น 1 ใน 3 คณะที่ได้จัดตั้งตามประกาศสภามหาวิทยาลัยเกษตรศาสตร์ เมื่อวันที่ 8 มิถุนายน2543 (ตามประกาศสภามหาวิทยาลัยเกษตรศาสตร์ เรื่องการจัดตั้งคณะ สำนัก และ สำนักงานวิทยาเขต ที่จังหวัดสกลนคร ลงวันที่ 23 พฤษภาคม 2543)

 หน่วยงาน 
ภาควิชา สำนัก สถาบัน และศูนย์ ภายในคณะทรัพยากรธรรมชาติและอุตสาหกรรมเกษตร
 สำนักงานเลขานุการ
 ภาควิชาเกษตรและทรัพยากร
 ภาควิชาเทคโนโลยีการอาหารและโภชนาการ

 หลักสูตร 
<span style="color:White"> ระดับปริญญาตรี<span style="color:White"> ระดับปริญญาโทหลักสูตรวิทยาศาสตรบัณฑิต (วท.บ.)
 สาขาวิชาพืชศาสตร์
 สาขาวิชาทรัพยากรเกษตรและการจัดการการผลิต
 สาขาวิชาสัตวศาสตร์
 สาขาวิชาเทคโนโลยีการอาหาร
 สาขาวิชาอาหารปลอดภัยและโภชนาการหลักสูตรวิทยาศาสตรมหาบัณฑิต (วท.ม.)
 สาขาวิชาทรัพยากรเกษตร
 สาขาวิชาเทคโนโลยีการอาหาร

 กิจกรรมนิสิต 
 กีฬาประเพณี 4 จอบแห่งชาติ
 คณะทรัพยากรธรรมชาติและอุตสาหกรรมเกษตร ได้เข้าร่วมงานกีฬาประเพณี ๔ จอบแห่งชาติ ตั้งแต่ครั้งที่ 22 เป็นต้นมา
# โลหวิทยาการละลาย
โลหวิทยาสารละลาย (Hydrometallurgy) เป็นวิชาเกี่ยวกับกระบวนการแยกสกัดและการผลิตโลหะ โดยการใช้ตัวทำละลายที่เหมาะสมชะละลายสินแร่หรือสารประกอบที่ได้จากการประกอบโลหกรรมอื่น ๆ ซึ่งแตกต่างจากโลหวิทยาความร้อนสูง (Pyrometallurgy) โลหวิทยาสารละลายแบ่งเป็น 2 กระบวนการที่แตกต่างกัน 

 ชะละลายโลหะหรือสารประกอบที่ต้องการจากสินแร่ลงในสารละลาย
 ชะละลายมลทินออกจากสินแร่ ส่วนโลหะหรือสารประกอบที่ต้องการยังอยู่ในรูปของแข็งแล้วแยกออกจากสารละลายในภายหลัง โดยมีเป้าหมายเพื่อเพิ่มคุณภาพแร่ให้สูงขึ้น เช่น การใช้กรดเกลือชะละลายแคลไซต์ จากหัวแร่ทังสเตนที่ได้จากการลอยแร่ 

การเลือกกระบวนการหนึ่งกระบวนการใดขึ้นอยู่กับความยากง่ายในการละลายสิ่งที่ต้องการหรือสิ่งที่ไม่ต้องการออกมาโดยคำนึงถึงด้านค่าใช้จ่ายและกรรมวิธีเป็นหลัก โดยทั่วไปแล้วโลหวิทยาสารละลายใช้วิธีการแรกดำเนินการเป็นส่วนใหญ่
# ธงชาติออสเตรีย
ธงชาติออสเตรีย เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นแถบ 3 แถบตามแนวนอน ความกว้างเท่ากันทุกแถบ แต่ละแถบเป็นแถบสีแดง ขาว และแดง เรียงตามลำดับจากบนลงล่าง ธงนี้ได้ปรากฏการใช้ตั้งแต่สมัยสงครามครูเสดครั้งที่ 3 (พ.ศ. 1732 - 1735) นับว่าเป็นธงชาติธงหนึ่งที่เก่าแก่มากที่สุดในโลก เช่นเดียวกับธงชาติเดนมาร์ก

 ประวัติ 

จากหลักฐานที่ค้นพบ กล่าวว่า ดยุคเฟดเดอริกที่ 2 แห่งออสเตรีย ดยุคองค์สุดท้ายแห่งราชวงศ์เบเนนเบิร์ก ได้ปลดแอกออสเตรียเป็นอิสระจากจักรวรรดิโรมันอันศักดิ์สิทธิ์ และได้เริ่มใช้ตราสัญลักษณ์ใหม่ของตนเป็นครั้งแรกเป็นตราอาร์ม แดง-ขาว-แดง ซึ่งเป็นสีของธงชาติออสเตรีย เมื่อ พ.ศ. 1773 

แต่ยังมีตำนานอีกเรื่องหนึ่งเกี่ยวกับที่มาของธงชาติออสเตรีย ซึ่งเป็นที่แพร่หลายทั่วไป เล่าไว้ว่า ในสงครามครูเสดครั้งที่ 3 ดยุคลีโอโปลด์ที่ 5 แห่งออสเตรีย ได้สวมใส่เสื้อสีขาวเข้าร่วมรบในสมรภูมิอย่างดุเดือด จนเสื้อตัวนั้นชุ่มโชกไปด้วยเลือด ยกเว้นแต่ส่วนที่ถูกเข็มขัดคาดเอาไว้เท่านั้นที่ยังคงเป็นสีขาว ท่านจึงเอาสีเสื้อดังกล่าวมาใช้ปรับใช้เป็นสีและธงประจำตัว ซึ่งต่อมาสีดังกล่าวนี้เอง ก็ได้กลายเป็นสีของธงชาติออสเตรียในเวลาต่อมา
# ลันท์แดร์แบร์เกอ ลันท์อัมชโตรเมอ
เพลงชาติออสเตรีย  หรือที่รู้จักกันในนามตามวรรคแรกว่า "ลันท์แดร์แบร์เกอ ลันท์อัมชโตรเมอ" (; "แดนแห่งขุนเขา แดนริมฝั่งแม่น้ำ") ถูกนำมาใช้ใน ค.ศ. 1946 เดิมนั้นทำนองได้รับการประพันธ์โดยว็อล์ฟกัง อมาเดอุส โมทซาร์ท แต่ในปัจจุบันยังคงเป็นที่ถกเถียงในหมู่นักประพันธ์หลายคน (โดยบางครั้งอาจเป็นของโยฮันน์ ฮ็อลแซร์ เป็นส่วนใหญ่) ทำนองถูกประกอบกับเนื้อร้องซึ่งได้รับการประพันธ์โดยเปาลา ฟ็อน เพรราดอวิช ในปีถัดมา 

ทำนองของเพลงนี้คือเพลง KV 623 "Freimaurerkantate" ผลงานชิ้นสุดท้ายที่สมบูรณ์ที่สุดของโวล์ฟกัง อะมาเดอุส โมซาร์ท คีตกวีชื่อดังของออสเตรีย ซึ่งได้ประพันธ์ไว้เมื่อวันที่ 17 พฤศจิกายน พ.ศ. 2334 ก่อนที่เขาจะเสียชีวิตเพียง 19 วัน  ต่อมาส่วนหนึ่งของบทเพลงนี้ได้ปรากฏอยู่ในผลงานชื่อ "Chain Song" ของโยฮันน์ โฮลเซอร์ (Johann Holzer) ซึ่งต่อมาทำนองเพลงนี้เองก็ได้นำมาใช้ทำนองของเพลงชาติออสเตรีย 

สำหรับเนื้อร้องนั้นเป็นผลงานของนักประพันธ์ชาวออสเตรียชื่อ พอลลา ฟอน เปรราโดวิช (Paula von Preradovic)

เพลงนี้ได้รับการรับรองให้เป็นเพลงชาติออสเตรียอย่างเป็นทางการเมื่อวันที่ 22 ตุลาคม พ.ศ. 2489

 เนื้อร้อง 
 ภาษาเยอรมัน  คำแปลภาษาไทยบทที่ 1Land der Berge, Land am Strome,
Land der Aecker, Land der Dome,
Land der Haemmer zukunftsreich!
Heimat bist du grosser Tochter und Soehne,
Volk begnadet fuer das Schoene,
Vielgeruhmtes Oesterreich,
Vielgeruehmtes Oesterreich!แดนแห่งขุนเขา แดนริมฝั่งแม่น้ำ 
แดนแห่งท้องทุ่ง แดนแห่งมหาวิหาร 
แดนแห่งค้อน พร้อมด้วยอนาคตที่ได้สัญญา
ท่านคือเรือนของบุตรผู้ยิ่งใหญ่ 
ซึ่งปวงชนอวยพรให้เพื่อความงดงาม 
ขอสดุดีอย่างยิ่งแก่แดนออสเตรีย
ขอสดุดีอย่างยิ่งแก่แดนออสเตรีย ! บทที่ 2Heiss umfehdet, wild umstritten,
Liegst dem Erdteil du inmitten
Einem starken Herzen gleich.
Hast seit fruehen Ahnentagen
Hoher Sendung Last getragen,
Vielgeprueftes Oesterreich,
Vielgeprueftes Oesterreich.ด้วยความเคียดแค้นอย่างแรงกล้า ด้วยการต่อสู้อย่างดุเดือด 
ท่านตั้งอยู่ ณ ใจกลางทวีป 
ดุจดวงหทัยอันเข้มแข็ง 
นับแต่บรรพกาลแห่งบุรพชน
ท่านได้แบกรับไว้ซึ่งภารกิจอันสูงส่ง 
แผ่นดินออสเตรียที่พยายามอย่างยิ่ง 
แผ่นดินออสเตรียที่พยายามอย่างยิ่งเอยบทที่ 3Mutig in die neuen Zeiten,
Frei und glaeubig sieh uns schreiten,
Arbeitsfroh und hoffnungsreich.
Einig lass in Bruderchoeren,
Vaterland, dir Treue schwoeren.
Vielgeliebtes Oesterreich,
Vielgeliebtes Oesterreich.จงมุ่งสู่ยุคใหม่อย่างกล้าหาญ
จงมองพวกเราผู้ก้าวไปข้างหน้า เป็นไท และมีศรัทธา
พากเพียรพยายาม และเปี่ยมด้วยความหวัง 
สามัคคีไว้, ในการประสานเสียงแห่งปิตุภูมิ, เราจง 
ให้สัตย์ปฏิญาณแก่ท่าน ผู้เป็นปิตุภูมิ
แผ่นดินออสเตรียที่รักยิ่ง 
แผ่นดินออสเตรียที่รักยิ่งเอย 

 สื่อ
# รายชื่อธงในประเทศออสเตรีย
นี่คือธงต่าง ๆ ที่ใช้ในประเทศออสเตรีย สำหรับข้อมูลเกี่ยวกับธงชาติ ดูที่ ธงชาติออสเตรีย

 ธงชาติ 
ภาพธงระยะเวลาที่ใช้ธงการใช้คำอธิบาย 100px|border   ธงชาติ และ ธงค้าขาย ธงสามแถบสีแดง-ขาว-แดงตามแนวนอน ความกว้างเท่ากันทุกแถบ 100px|border ธงรัฐบาล และ ธงรัฐนาวี ธงชาติออสเตรีย มีภาพตราแผ่นดินอยู่กลางธง

 ธงประจำตำแหน่ง 
ภาพธงระยะเวลาที่ใช้ธงการใช้คำอธิบาย 100px|border ธงประจำตำแหน่งประธานาธิบดี ใช้ในงานพิธีการทางทหารเท่านั้น 100px|border ธงหมายยศนายพลเอก

 ธงประจำรัฐ 
 

ภาพธงระยะเวลาที่ใช้ธงการใช้คำอธิบาย 100px ธงรัฐบัวร์เกินลันท์  100px   ธงรัฐคารินเทีย   100px   ธงรัฐนีเดอร์เอิสเตอร์ไรช์   100px   ธงรัฐซัลทซ์บวร์ค  100px   ธงรัฐสติเรีย   100px   ธงรัฐทีโรล   100px   ธงรัฐโอแบร์เอิสเตอร์ไรช์   100px ธงรัฐฟอร์อาร์ลแบร์ค 100px  ธงรัฐเวียนนา  

 ธงในอดีต 
 ธงชาติ 
ภาพธงระยะเวลาที่ใช้ธงการใช้คำอธิบาย 100px|border ก่อน พ.ศ. 2461 ธงชาติออสเตรีย (ใช้เป็นธงประจำจักรวรรดิฮับส์บูร์ก ก่อนการประนีประนอมระหว่างออสเตรียกับฮังการี ใน พ.ศ. 2410)  100px|border พ.ศ. 1403 – ก่อน พ.ศ. 2461 ธงแคว้นอาร์ชดยุกแห่งออสเตรีย (Archduchy)  100px|border พ.ศ. 2329 - พ.ศ. 2458 ธงจักรพรรดินาวี พ.ศ. 2329 - 2458, ธงค้าขาย พ.ศ. 2329 - 2412 100px|borderพ.ศ. 2412 - 2461 ธงค้าขาย (จักรวรรดิออสเตรีย-ฮังการี) 100px|border ธงราชการ และ ธงจักรพรรดินาวี (จักรวรรดิออสเตรีย-ฮังการี) 100px|border พ.ศ. 2458 ธงกองทัพ และ ธงจักรพรรดินาวี(จักรวรรดิออสเตรีย-ฮังการี) 100px|border พ.ศ. 2461 100px|border พ.ศ. 2477 - 2481 ธงรัฐบาล และ ธงรัฐนาวี (สหพันธรัฐออสเตรีย) ธงชาติออสเตรีย มีภาพตราแผ่นดินอยู่กลางธง. 

 พระอิสริยยศ 
ภาพธงระยะเวลาที่ใช้ธงการใช้คำอธิบาย 100px|border พ.ศ. 2371 - 2461ธงสมเด็จรายพระจักรพรรดิแห่งออสเตรีย  100px|border ก่อน  พ.ศ. 2461 100px|border พ.ศ. 2458 - 2461
# ภาษาปาลา
ภาษาปาลา เป็นภาษาตระกูลอินโด-ยุโรเปียนที่ตายแล้ว พบในจารึกอักษรรูปลิ่ม ชื่อในภาษาฮิตไตน์ของภาษานี้คือ palaumnili, หมายถึง "ของประชาชนแห่งปาลา" คาดว่าดินแดนปาลาอยู่ทางตะวันออกเฉียงเหนือของบริเวณที่ชาวฮิตไตน์อาศัยอยู่ ซึ่งปัจจุบันอยู่ในประเทศตุรกี บริเวณดังกล่าวถูกยึดครองโดยชาวกัสกัส เมื่อ 957 ปีก่อนพุทธศักราช ทำให้ภาษาปาลากลายเป็นภาษาตาย 

เอกสารของชาวฮิตไตน์อ้างถึงข้อความภาษาปาลาในการกล่าวถึงเทพเจ้าซาปาร์วาทั้งหมด 21 ข้อความ เทพเจ้าซาปาร์วาเป็นเทพที่ชาวปาลานับถือในฐานะเทพเจ้าแห่งท้องฟ้า โดยเรียกในภาษาของตนว่าเทพทิยัซ ส่วนในภาษาลูเวียเรียกเทพทิวัซ 

ในการเปรียบเทียบระหว่างภาษาอินโด-ยุโรเปียนโบราณ ภาษาฮิตไตน์โบราณมีการใช้ปัจจัยแสดงความเป็นเจ้าของเอกพจน์ -as ในช่วง 1057 ปีก่อนพุทธศักราช (เทียบได้กับ *-os ในภาษาอินโดขยุโรเปียนดั้งเดิม) ในขณะที่จารึกอักษรรูปลิ่มภาษาลูเวียใช้ปัจจัยคุณศัพท์ -ssa ส่วนภาษาปาลาใช้ปัจจัยแสดงความเป็นเจ้าของ -as และปัจจัยคุณศัพท์ -asa ภาษาปาลามีการแบ่งเพศแบบเดียวกับภาษาฮิตไตน์คือแบ่งเป็นนามมีชีวิตและไม่มีชีวิต รูปแบบการใช้สรรพนามก็เป็นแบบเดียวกัน

ปาลา
# ภาษาลันนัง
ภาษาลันนัง(咱人話, หรือ 咱儂話),  หรือ 'Lan-nang-oé', เป็นสำเนียงของภาษาจีนฮกเกี้ยนในฟิลิปปินส์ ชื่อ lan-nang-oé หมายถึง ' ภาษา (oé)ของประชาชน (lâng) ของเรา (lán) ' เป็นสำเนียงแม่ของสำเนียงเซียแมนหรืออมอย ใช้พูดในชุมชนชาวจีนในฟิลิปปินส์ ได้รับอิทธิพลจากภาษาตากาล็อก ภาษาสเปน และภาษาจีนกวางตุ้ง มีผู้พูดเป็นภาษาแม่ราว 592,200 คนหรือ 98.5% ของชาวจีนในฟิลิปปินส์ทั้งหมด Ethnologue.com  Chinese, Min Nan (statistics as of 1982)
 อ้างอิง 

ลันนัง
ลันนัง
# ยูเรเนียม (วงดนตรี)
ยูเรเนียม (Uranium) เป็นวงดนตรีเฮฟวีเมทัลสัญชาติไทย มีสมาชิกทั้งหมด 5 คน และ 3 คน ในชุดที่สอง ออกอัลบั้มมาทั้งหมด 2 ชุด ระหว่างปี พ.ศ. 2534 - พ.ศ. 2536

ประวัติ

ยูเรเนียม มีนักร้องนำคือ (ปู) อานนท์ สายแสงจันทร์ มีผลงานชุดแรกชื่อชุด ปฏิกิริยาร็อค ในปี พ.ศ. 2535 สังกัดกับค่าย เอสพี ศุภมิตร อันเป็นบริษัทของช่อง 3 มีเพลงที่ได้รับความนิยม คือ ปฏิกิริยา หัวจิตหัวใจ และ ปรากฏการณ์ฝน เป็นต้น ในระหว่างนี้มีข่าวออกมาว่า ปู เป็นแฟนกับ พาเมล่า เบาว์เด้น นักร้องสาวค่ายเดียวกันที่ออกอัลบั้มเป็นชุดแรกด้วย 

จากนั้นในปี พ.ศ. 2536 สมาชิกในวงเหลือเพียง 3 คน ได้ออกอัลบั้มชุดที่สอง คือ อัด-สะ-จอ-รอ-หัน มีเพลงที่ได้ความนิยมคือ อัด-สะ-จอ-รอ-หัน  และ สมควรตาย

ยูเรเนียม ออกอัลบั้มมาทั้งหมด 2 ชุด ไม่ถือว่าประสบความสำเร็จมากนักเมื่อเทียบกับวงเฮฟวี่เมทัลในยุคเดียวกัน อย่าง ไฮ-ร็อก หรือ หิน เหล็ก ไฟ

จากนั้นสมาชิกในวงก็แยกย้ายกันออกไปทำงานของตัวเอง เช่น ปู และ (ต๋อง) สมทบ สมมีชัย  มือเบสก็ออกไปตั้งวงแบล็คเฮด ในแนวอัลเทอร์เนทีฟ ในปี พ.ศ. 2538 ซึ่งประสบความสำเร็จกว่า

ผลงาน
ปฏิกิริยาร็อค (พ.ศ. 2535)
	 ปฏิกิริยา (3:54)
	 ธาตุแท้ (4:37)
	 ให้หมดเลย (3:59)
	 จะฝ่าฟัน (3:21) 
	 ถึงเวลาแล้ว (3:20)
	 หัวจิตหัวใจ (4:00)
	 มีอะไรบ้างไหม (3:53)
	 ปรากฏการณ์ฝน (4:12)
	 รักสูตรใหม่ (3:30)
	 ลูกผู้ชาย (3:18)
อัด-สะ-จอ-รอ-หัน (พ.ศ. 2536)
 อัด-สะ-จอ-รอ-หัน (3:54)
 สวมเขา (4:12)				
 ดักดาน (4:27)				
 ทะลุ-ทะลวง (3:27)			
 ห่วยแตก (3:59)				
 สมควรตาย (3:38)				
 สับแหลก (4:34)				
 หัวใจเถื่อน (3:52)				
 เอาไปเผาไฟ (3:37)				
 กำแพงเมืองจีน (4:05)				
หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินสังกัดเอสพี ศุภมิตร
# ภาษายิวเยเมน
ภาษายิวเยเมน (Yemenite Hebrew;;)หรือภาษาฮีบรูเตมานี  เป็นระบบการออกเสียงของภาษาฮีบรูในไบเบิลและวรรณคดีที่ใช้โดยชาวยิวในเยเมน  ชาวยิวเยเมนนำภาษานี้เข้ามาสู่อิสราเอลโดยการอพยพ ซึ่งการอพยพครั้งแรกเกิดขึ้นเมื่อ พ.ศ. 2425 นักวิชาการบางส่วนเชื่อว่า ภาษานี้ได้รับอิทธิพลจากภาษาอาหรับแบบเยเมนมาก แต่บางคนเช่น Yosef Gafih ไม่เห็นด้วย ในบรรดาภาษาฮีบรูทุกสำเนียงที่ยังใช้อยู่ในปัจจุบัน ภาษายิวเยเมนเป็นภาษาที่ยังคงลักษณะของภาษาฮีบรูโบราณไว้ได้มากที่สุด โดยออกเสียงของพยัญชนะทุกตัวแยกออกจากกันได้หมด ยกเว้น ס sāmeḵ and ש śîn ที่ออกเสียงเป็น /s/เหมือนกันS. Morag, 'Pronunciations of Hebrew', Encyclopaedia Judaica XIII, 1120-1145  

ภาษายิวเยเมนได้รับอิทธิพลหรือสืบทอดมาจากภาษาฮีบรูในบาบิโลเนีย เอกสารเก่าสุดของภาษานี้แสดงระบบเครื่องหมายสระของภาษาฮีบรูในบาบิโลเนียมากกว่าภาษาฮีบรูติเบอเรีย
 อ้างอิง 

 
S. Morag, 'Pronunciations of Hebrew', Encyclopaedia Judaica XIII, 1120–1145

 Yeivin, I., The Hebrew Language Tradition as Reflected in the Babylonian Vocalization: Jerusalem 1985 (Hebrew)
 แหล่งข้อมูลอื่น
BIBLICAL HEBREW  - Sana'ani Yemenite Pronunciation of Hebrew
 TORATH MOSHE - Information on Yemenite Jews
Pronunciation Chart page 1 
Pronunciation Chart page 2 
Rabbi Evin Sapir's Account of Yemenite Hebrew 
Hebrew Expressions used by Temanim in conversation 

ยิวเยเมน
ยิวเยเมน
# โทรจัน
โทรจัน  ตามศัพท์หมายถึง "แห่งเมืองทรอย" (Troy) อาจหมายถึง
 สงครามเมืองทรอย
 ม้าโทรจัน กลยุทธ์ของทหารกรีกที่ใช้ตีเมืองทรอย
 ภาษาโทรจัน เป็นภาษาโบราณใช้พูดในเมืองทรอย
 ม้าโทรจัน (คอมพิวเตอร์) โปรแกรมคอมพิวเตอร์ที่เข้าทำลายระบบคอมพิวเตอร์คล้ายกับไวรัสคอมพิวเตอร์
 โทรจัน (ถุงยางอนามัย) หรือ โทรเจิน ถุงยางที่มียอดจำหน่ายมากสุดในสหรัฐอเมริกา เริ่มวางจำหน่ายครั้งแรกในปี  พ.ศ. 2463 (ค.ศ. 1920)
 ที-28 โทรจาน เครื่องบินฝึกชั้นสูง
# ภาษาโทรจัน
ภาษาโทรจัน เป็นภาษาโบราณใช้พูดในเมืองทรอย ซึ่งถูกทำลายลงเมื่อราว 657 ปีก่อนพุทธศักราช ในสงครามโทรจัน เป็นภาษาที่ไม่มีการบันทึกไว้เลย มีการพบตราประทับภาษาฮิตไตน์ในบริเวณกรุงทรอยเมื่อ พ.ศ. 2538 มีอายุราว 732 ปีก่อนพุทธศักราช และพบจดหมายภาษาลูเวีย ภาษาลูเวียเป็นภาษากลางในจักรวรรดิฮิตไตน์ ซึ่งอาจสืบทอดมาสู่กรุงทรอยได้ทางหนึ่ง หลักฐานของชาวกรีกแสดงหลักฐานเกี่ยวกับภาษาในกรุงทรอย ดังนี้
 ในวรรณคดี “อีเลียด” แสดงถึงการพูดภาษาที่แตกต่างกันและต้องการล่าม 
 ในเรื่องของเทพีอะโฟรไดท์ แสดงประวัติของเธอในการล่อลวงเจ้าชายอันคีเชสแห่งโทรจัน โดยเจ้าชายกล่าวอ้างว่ามาจากดินแดนเพื่อนบ้านคือฟริเจีย แต่พูดได้สองภาษา พูดภาษาของตนได้ดีพอๆกับภาษาฟริเจีย 
อย่างไรก็ตามในวรรณคดีอีเลียด ชาวทรอยได้สนทนาโต้ตอบกับชาวกรีกได้อย่างไม่ยากเย็นนัก แต่อาจเกิดจากการปรับเปลี่ยนของผู้เขียนและผู้แปลในยุคต่อมาก็ได้ 

 ทฤษฎีลูเวีย 
ไม่มีหลักฐานเพียงพอสำหรับการกำหนดภาษาของทรอยจนกระทั่ง พ.ศ. 2538 เมื่อพบตราประทับในยุคฮิตไตต์ตอนปลาย อายุราว 732 ปีก่อนพุทธศักราช แสดงว่าลูเวียในสมัยโบราณรู้จักกันในชื่อทรอย และภาษาลูเวียนี้เคยเป็นภาษากลางของจักรวรรดิฮิตไตต์ ชื่อของชาวทรอยในอีเลียดอย่างน้อย 9 คนไม่ใช่ภาษากรีก และน่าจะเป็นภาษาในเอเชียไมเนอร์ก่อนเปลี่ยนไปใช้ภาษากรีกH. von Kamptz. Homerische Personennamen. Gottingen, 1982, pp. 380-382.  นักภาษาศาสตร์ส่วนใหญ่ยอมรับว่าภาษาลูเวียเป็นภาษาของทรอย Quoted from Latacz, p. 116. แต่บางคนมีความเห็นว่าภาษาลูเวียอาจจะเป็นภาษาราชการ โดยมีภาษาอื่นๆใช้พูดในชีวิตประจำวัน .Ibidem.
 อ้างอิง 

 Dalby,Andrew. 2006. Rediscovering Homer.Norton, New York, London ISBN=0393057887 pp. 129-133.
 Latacz, Joachim . 2004.Troy and Homer: towards a solution of an old mystery. Oxford University Press, Oxford ISBN=0199263086, pp. 49-72.
 Ross, Shawn A., "Barbarophonos: Language and Panhellenism in the Iliad," Classical Philology 100 (2005), pp. 299–316.
 Watkins, Calvert (1986), "The language of the Trojans" in Troy and the Trojan War: a symposium held at Bryn Mawr College, October 1984 ed. M. J. Mellink. Bryn Mawr.
ทโรจัน
# วูล์ฟแพ็ค
วูล์ฟแพ็ค  วงดนตรีสัญชาติไทย เป็นการรวมตัวของนักดนตรีจากวงต่าง ๆ 4 คน โดยมีความหมายถึง ฝูงหมาป่าที่ออกล่าเหยื่อเป็นกลุ่ม และสามัคคีกัน  มีสมาชิกคนสำคัญ ได้แก่ นล สิงหลกะ (อ๋อ) มือกลอง และ รณภพ อรรคราช (เต้ย) มือกีตาร์ จากวงอินคา ร่วมด้วย ประภาคาร วงศ์ช่างหล่อ มือเบส  และ วรวิทย์  แสงสีดา (แบน)  กีต้าร์/คีย์บอร์ด/เปียโน โดยมีศิริพันธ์  เจริญรัตน์ เป็นโปรดิวเซอร์ ควบคุมการผลิตผลงานของอัลบั้ม

วูล์ฟแพ็ค ออกอัลบั้มชื่อเดียวกับวงในต้นปี พ.ศ. 2539 กับค่ายเอ็มสแควร์  มีทั้งหมด 11 เพลง โดยเป็นดนตรีฮาร์ดร็อก ย้อนยุคในทศวรรษที่ 60 และ 70 มีเพลงที่ได้รับความนิยม คือ ไม่ (ใช่ของเรา), คำ (บางคำ), เธอ (ผู้เดียว)  และในต้นปี พ.ศ. 2540 วูล์ฟแพ็คก็ได้ทำเพลงประกอบภาพยนตร์ไทยเรื่อง 2499 อันธพาลครองเมือง

วูล์ฟแพ็ค มีอัลบั้มออกมาจำนวน 4 อัลบั้มคือ
 วูล์ฟแพ็ค Wolfpack (พ.ศ. 2539)
 วูล์ฟแพ็ค Acoustic Light (เพลงจากอัลบั้มเต็มในรูปแบบ acoustic)
 วูล์ฟแพ็ค อัลบั้มเพลงประกอบภาพยนตร์ 2499 อันธพาลครองเมือง นล สิงหลกะ (อ๋อ)
 วูล์ฟแพ็ค HEART BREAKING WOLFPACK

 ผลงานอัลบั้ม 

 Wolfpack (พ.ศ. 2539) 
 	ไม่ (ใช่ของเรา)
 	เธอ (ผู้เดียว)
 	ทาง (ที่ขีดไว้)
 	คือ (บรรเลง)
 	แค่ (เปิดใจ)
 	คำ (บางคำ)
 	สู้ (เพื่อตัวเราเอง)
 	คว้า (ความฝัน)
 	เพื่อน (เก่า)
 	ไม่ (ใช่ของเรา) (Single Edit)
 	จบ

 Acoustic Light 
 	เธอ...(ผู้เดียว)
 	แค่...(เปิดใจ)
 	คำ...(บางคำ)
 	เพื่อ...(เธอเท่านั้น)
 	เพื่อน...(เก่า)
 	สู้...(เพื่อตัวเรา)
 	ไม่...(ใช่ของเรา)
 	ก็...(เพราะเธอ)
 	ทาง...(ที่ขีดไว้)
 	จบ...(-)

 อัลบั้มเพลงประกอบภาพยนตร์ 2499 อันธพาลครองเมือง 
 	7 วันที่ฉันเหงา
 	อย่ามาใกล้ฉัน
 	แค่คำว่ารัก
 	สิ่งสุดท้าย
 	อันธพาล
 	7 วันที่ฉันเหงา (ดนตรีฝึกร้อง)
 	อย่ามาใกล้ฉัน  (ดนตรีฝึกร้อง)
 	แค่คำว่ารัก  (ดนตรีฝึกร้อง)
 	สิ่งสุดท้าย  (ดนตรีฝึกร้อง)
 	อันธพาล  (ดนตรีฝึกร้อง)

 HEART BREAKING WOLFPACK 
 	ก็ (เพราะเธอ)
 	เธอ (ผู้เดียว)
 	คำ (บางคำ)
 	แค่คำว่ารัก
 	อย่ามาใกล้ฉัน
 	เพื่อ (เธอเท่านั้น)
 	เธอ (ผู้เดียว)
 	คว้า (ความฝัน)
 	ไม่ (ใช่ของเรา)
 	แค่ (เปิดใจ)
 	สิ่งสุดท้าย
 	จบ

ดูเพิ่ม
 อินคา
# รายชื่อธงประจำรัฐในออสเตรีย
ธงประจำรัฐต่างๆ ของออสเตรีย เป็นธง 2 หรือ 3 ริ้ว ใช้สีต่าง ๆ ตามตราอาร์มของแต่ละรัฐ ตราอาร์มของแต่ละรัฐนั้นอาจจะมีการเพิ่มไปในธงหรือไม่มีก็ได้

120px|none| รัฐบัวร์เกินลันท์‎120px|none| รัฐคารินเทีย120px|none| รัฐนีเดอร์เอิสเตอร์ไรช์120px|none| รัฐซัลทซ์บวร์ค120px|none| รัฐสตีเรีย120px|none| รัฐทีโรล120px|none| รัฐโอแบร์เอิสเตอร์ไรช์‎120px|none| รัฐเวียนนา 120px|none| รัฐฟอร์อาร์ลแบร์ค
# คาไลโดสโคป (วงดนตรี)
คาไลโดสโคป  เป็นวงดนตรีเฮฟวีเมทัลสัญชาติไทยวงแรก ๆ ที่เติบโตมาจากยุคดนตรีในแคมป์ทหารอเมริกัน (จีไอ) ก่อตั้งเมื่อปี พ.ศ. 2512  มีสมาชิกคนสำคัญ คือ ต้อม อิราวัต บุนนาค ผู้ก่อตั้งวง โดยเป็นมือเบสของวงมาตั้งแต่แรกเริ่ม, เอ็ดเวิร์ด แวนโซ (ทุย) นักร้องนำเสียงแหบเสน่ห์ เจ้าของฉายา "ร็อด สจ๊วตเมืองไทย" และ ศิริศักดิ์ ศิริโชตินันท์ มือกีตาร์ของวง ซึ่งเป็นมือกีตาร์ระดับชั้นแนวหน้าคนหนึ่งของประเทศ ที่รู้จักดีในชื่อของ "หมู คาไลโดสโคป"

วง คาไลโดสโคป มีผลงานอัลบั้มคัฟเวอร์เพลงสากล 3 ชุด และไทยสากล 2 ชุด  คือ "กระชากใจ" ในปี พ.ศ. 2535 มีเพลงที่ได้รับความนิยม ได้แก่ กระชากใจ เพลงร็อคมันส์ที่กลายเป็นคำฮิตติดปากวัยรุ่นในยุคนั้น กับ เพราะเรานั้น...คู่กัน ซึ่งเป็นเพลงประกอบโฆษณาคอฟฟี่เมต และกลายเป็นเพลงร็อกประจำวงที่ได้รับความนิยมตลอดกาล  ส่วนผลงานชุดที่สอง คือ "เหนือกาลเวลา" ในปี พ.ศ. 2537 กับทางค่ายรถไฟดนตรี มีเพลง เหนือกาลเวลา ที่ได้รับความนิยมจุดประกาย คอนเสิร์ต ซีรีส์ # 37 ตอน “พลังรักในเพลงร็อก” ศิลปิน Kaleidoscope

ปี พ.ศ. 2559 คาไลโดสโคป ได้ออกซิงเกิลใหม่ 2 เพลง คือเพลง อีกสักครั้ง และเพลง ใจไม่แพ้ โดยอิราวัติ บุนนาค หัวหน้าวงทำหน้าที่โปรดิวเซอร์ของ 2 เพลงนี้ และศรายุทธ สุปัญโญ ทำหน้าที่เอ็กเซ็กคิวทีฟโปรดิวเซอร์ แต่งเนื้อร้องโดย ภูษิต ศศิธรานนท์

ปี พ.ศ. 2560 เอ็ดเวิร์ด แวนโซ ได้เข้าร่วมแข่งขันรายการเดอะวอยซ์ไทยแลนด์ ซีซั่นที่ 6 ทางช่อง 3 แต่ไม่ผ่านในรอบ Knockout

เมื่อวันที่ 25 มิถุนายน พ.ศ. 2565 เอ็ดเวิร์ด แวนโซ นักร้องนำของวง ได้เสียชีวิตอย่างสงบ ณ เวลา 00:13 น. เนื่องจากโรคมะเร็งปอดที่รักษามาอย่างยาวนานขอแสดงความเสียใจอย่างสุดซึ้งและอาลัยยิ่งต่อการจากไปของ "ทุย (เอ็ดเวิร์ด แวนโซ)"

ผลงาน
อัลบั้ม
 คาไลโดสโคป (พ.ศ. 2521)
 Medley Smoke (พ.ศ. 2523)
 1984 (พ.ศ. 2527)
 กระชากใจ (พ.ศ. 2535)
รายชื่อเพลง

1เพราะเรานั้น...คู่กัน3:082กระชากใจ4:153ขอเป็นอย่างงี้5:074ตามน้ำ4:145คืนเมือง4:256พูดกันดี ๆ3:197พายุ4:298เธอร้อนดังไฟ4:309ใจอักเสบ2:5810ตีนตะขาบ (บรรเลง)5:4911กระชากใจ Heart Mix4.42

รายชื่อนักดนตรี
Edward Vanzo - ร้องนำ
ศิริศักดิ์ ศิริโชตินันท์ - กีตาร์ (อดีตไฮร็อค-อิทธิ)
อิรวัติ บุนนาค - เบส
อรรถพร ชูโต - คีย์บอร์ด (ต่อมาไปอยู่กับวงมาโนช พุฒตาล)
สมพณ ปานชื่อ - กลอง
 เหนือกาลเวลา (ธันวาคม พ.ศ. 2537)

A1เหนือกาลเวลาAเหนือฟ้ายังมีฟ้าA3นักบุญขายวิญญาณA4ฉันยังอยู่A5คนไม่รู้ร้อนB1เราคือผู้ตัดสินB2ตัดให้ขาดB3เศษความหลังB4สังคมสวรรค์B5ต้องไปเกิดใหม่

ซิงเกิล
 ใจไม่แพ้ (มีนาคม พ.ศ. 2559)
 อีกสักครั้ง (มีนาคม พ.ศ. 2559)

 คอนเสิร์ต 

 คอนเสิร์ต รำลีก ชักกี้ ธัญญรัตน์ (31 พฤษภาคม 2551)
 คอนเสิร์ต จุดประกาย คอนเสิร์ต ซีรีส์ # 37 ตอน “พลังรักในเพลงร็อก (14 กุมภาพันธ์ 2553)
 คอนเสิร์ต ร็อก ดาว คอนเสิร์ต (7 กันยายน 2553)
 คอนเสิร์ต CHARITY ROCK CONCERT BY MARMALADE CLUB (17 พฤศจิกายน 2555)
คอนเสิร์ต 70 ปี แหลม มอริสัน เปิดกรุตำนานร็อค (20 สิงหาคม 2557)
 คอนเสิร์ต Music For Friend (21 กุมภาพันธ์ 2558)
 คอนเสิร์ต The Sun & Friends (17 ตุลาคม 2558)
 คอนเสิร์ต 70's Once More (29 กรกฎาคม - 11 สิงหาคม 2561)
 คอนเสิร์ต ชีวิตสัมพันธ์ Rock On The Beach (11 มกราคม 2562)
 คอนเสิร์ต JAM FOR LAM (28 กุมภาพันธ์ 2565)
 คอนเสิร์ต Live Music Benefit For Lam Morrison (20 สิงหาคม 2565)
 อ้างอิง
# หมู่เกาะอินเดียตะวันออกของเนเธอร์แลนด์
หมู่เกาะอินเดียตะวันออกของเนเธอร์แลนด์  คืออาณานิคมซึ่งอยู่ในการควบคุมของอดีตบริษัทอินเดียตะวันออกของเนเธอร์แลนด์ ซึ่งต่อมาอยู่ภายใต้การบริหารของรัฐบาลเนเธอร์แลนด์ตั้งแต่คริสต์ศตวรรษที่ 19 และกลายเป็นประเทศอินโดนีเซียในปัจจุบัน

 ภูมิหลัง 

บริษัทอินเดียตะวันออกของเนเธอร์แลนด์ (เฟโอเซ) ได้รับการก่อตั้งขึ้นในช่วงต้นคริสต์ศตวรรษที่ 17 เพื่อขยายเส้นทางการค้าในเอเชียตะวันออกเฉียงใต้ ในปีค.ศ. 1700 บริษัทได้เข้ามาก่อตั้งอาณานิคมและเริ่มมีอำนาจในหมู่เกาะของภูมิภาคนี้ หลังจากบริษัทล้มละลายในปีค.ศ. 1800 รัฐบาลเนเธอร์แลนด์ก็ได้เข้ามาบริหารอาณานิคมเอง
# รูสเวลต์
รูสเวลต์ หรือ โรสเวลต์ (Roosevelt) เป็นนามสกุลที่มีต้นกำเนิดจากชาวดัตช์ ซึ่งมีความหมายว่าทุ่งดอกกุหลาบ อาจหมายถึง
 ทีโอดอร์ รูสเวลต์ ประธานาธิบดีคนที่ 26 ของสหรัฐอเมริกา
 แฟรงกลิน ดี. โรสเวลต์ ประธานาธิบดีคนที่ 32 ของสหรัฐอเมริกา

สถานที่
  สถานีแฟรงกลิน ดี. โรสเวลต์ สถานีรถไฟฟ้าปารีส
 เกาะรูสเวลต์ ในนครนิวยอร์ก
# แม่น้ำเลย
แม่น้ำเลย เป็นแม่น้ำในจังหวัดเลยที่ไหลขึ้นไปทางเหนือจะบรรจบกับแม่น้ำโขงที่อำเภอเชียงคาน และเป็นแม่น้ำสายหลักสำหรับเกษตรกรรมในจังหวัดเลย

 เส้นทางน้ำ 

แม่น้ำเลยเป็นแม่น้ำที่ที่มีต้นกำเนิดมาจากป่าภูหลวง เขตรักษาพันธ์สัตว์ป่าภูหลวง จังหวัดเลย ผ่าน พื้นที่บ้านโนนพัฒนา บ้านเลยตาด ตำบลเลยวังไสย์ อำเภอภูหลวงจังหวัดเลย  ซึ่งในระยะทางการไหลของแม่น้ำเลยไหลผ่านพื้นที่อำเภอภูหลวง อำเภอวังสะพุง อำเภอเมืองเลย และไหลลงสู่http://www.oknation.net/blog/print.php?id=326115แม่น้ำโขงบริเวณพื้นที่บ้านคกมาด  อำเภอเชียงคาน  จังหวัดเลย
# หลุมพี
หลุมพี (ชื่อวิทยาศาสตร์:  Eleiodoxa conferta (Griff.) Burr.) เป็นปาล์มชนิดหนึ่ง พวกปาล์มลำต้นสั้นแตกหน่อเป็นกอใหญ่ออกดอกผลแล้วตายไป ขึ้นในที่ลุ่มน้ำขังและป่าพรุ ออกดอกตั้งแต่เดือนมิถุนายน - กันยายน ออกผลตั้งแต่เดือนพฤศจิกายน - มีนาคม ตั้งแต่เริ่มออกช่อดอกจนถึงผลสุก ใช้ระยะเวลา ประมาณ 18 - 20 เดือน

หลุมพี เป็นพืชที่มีความสัมพันธ์ กับระบบนิเวศ ในป่าพรุอย่างเหนียวแน่น โดยสภาพทางธรรมชาติเป็นไม้ชั้นล่างในป่าพรุขึ้นได้และเจริญเติบโตได้ดีในที่มีร่มเงา และต้องมีน้ำขังตลอดปี ลักษณะของต้นหลุมพีออกเป็นกอใหญ่ แต่ละต้นออกผล แต่ละต้นออกผลครั้งเดียวแล้วตาย ต้นอื่นซึ่งเป็นหน่อในกอเดียวกัน จะออกผลหมุนเวียน กันต่อไป ทำให้พื้นที่ยึดครองของหลุมพี ขยายกว้างขึ้นตลอด สามารถเก็บความชื้นและน้ำไว้ได้ ซึ่งเอื้อต่อการดำรงชีวิต ของพืชและสัตว์ชนิดอื่นๆในป่าพรุ ที่ผูกพันเป็น ห่วงโซ่อาหาร เกิดผลดี ต่อระบบนิเวศและสิ่งแวดล้อมโดยรวม อันเป็นปัจจัยหลักในการ ดำรงชีวิตของชุมชนรอบป่าพรุ

 ลักษณะ 
 ใบ ประกอบรูปขนนก ออกเวียนสลับ ยาว300 - 500 ซม. กว้าง 100 - 200 ซม. ก้านใบและกาบใบมีหนามยาวแหลม เรียงเป็นแผง มีใบย่อยมาก ใบย่อยเรียวยาว ปลายแหลม เรียงเป็นระเบียบสองข้างก้านช่อใบ 
 ดอก เล็กสีแดง ออกเป็นช่อแยกแขนงที่ปลายลำ ยาว 50 -100 ซม. มีกาบหุ้มช่อหลายกาบ 
 ผล รูปไข่กลับ ปลายตัด กว้าง ยาวประมาณ 2.5 ซม. เปลือกเป็นเกล็ดเล็กๆ เรียงเกยซับกัน มีรสเปรี้ยว นิยมนำมาดอง
# บิ๊กกัน
บิ๊กกัน  วงดนตรีเฮฟวีเมทัลสัญชาติไทย มีสมาชิกทั้งหมด 3 คน ได้แก่ รถศึก จันทร์แพทย์รักษ์, อภิสิทธิ์ พงศ์ชัยสิริกุล  และครองพงศ์ วัชรานันท์ ในสังกัดเอสพี ศุภมิตร ทางช่อง 3

บิ๊กกันสร้างความฮือฮาแก่วงการ ด้วยการเป็นวงร็อกที่แต่งตัวแหวกแนวออกไปทางวงอื่น ๆ โดยสวมกางเกงยีนส์ขาสั้นและเสื้อเชิร์ตสีขาวทั้งวง มีเพลงที่ได้การโปรโมทคือ เมืองอะไร ชวนยังไงก็ไม่ไป ทำลาย Rock & Roll เป็นต้น แต่ไม่ประสบความสำเร็จนักในแง่ของยอดขาย  จึงมีผลงานออกมาเพียงชุดเดียว ในปี พ.ศ. 2536 โปรดิวเซอร์ในอัลบั้มคือชัชชัย สุขาวดี (หรั่ง ร็อกเคสตร้า) โดยเนมเคยเล่นเป็นพระเอกเอ็มวีให้กับวงยูเรเนียมในเพลง "สมควรตาย" ก่อนจะถูกแตกแขนงเป็นวงบิ๊กกันและแบลดเฮดในเวลาต่อมา  

จากนั้น สมาชิกจึงได้แยกย้ายกันออกไป  เช่น อภิสิทธิ์ได้ร่วมงานกับวงแบล็คเฮดซึ่งเป็นวงอัลเทอร์เนทีฟ โดยมีอานนท์ สายแสงจันทร์ สมาชิกเก่าวงยูเรเนียมเป็นนักร้องนำ ซึ่งกลับประสบความสำเร็จกว่า

 สมาชิก 
 รถศึก จันทร์แพทย์รักษ์ (พริก) - เบส
 อภิสิทธิ์ พงศ์ชัยสิริกุล (เอก) - กีตาร์
 ครองพงศ์ วัชรานันท์ (เนม) - ร้องนำ (เสียชีวิต)
  ธีรชัย กฤตยาภัทร (หนุ่มจัง) - กลอง